परिशदेची उक्तावणी पर्तगाळ मठाचे स्वामी द्वारकानाथ तीर्थ हांणी केली. तांणी कोंकणी भाशेंत संस्कृत उतरांचो वापर करूंक उपदेश केलो.तांणी फुंडे सांगलें. कोंकणी भाशेक केन्नाच राज्य भाशेंचो मान मेळूंक ना म्हणून ती फाटीं उल्ल्या.आतां ती उंच उबारपाचे दीस लागी पावल्यात.
परिशदेचे अध्यक्ष नामनेचे इतिहास सोदपी डॉ.बी.एम. सालेतोर हांणी कोंकणीची इतिहासीक परंपरा दाखोवन दिली.गोंय हें कोंकणाच्या नाकांतली एक सोबीत सुंदर नथ आसून ,गोंय स्वतंत्र जातरीच भारताचे घटणेप्रमाण कोंकणीचें एक वेगळें राज्य जावंक जाय आनी गोंय ही त्या राज्याची राजधानी जावंक जाय म्हूण तांणी सांगलें.
